CELEX: E2013J0005
Language: et
Date: 2014-07-07 00:00:00
Title: Otsus, 7. juuli 2014 , kohtuasjas E-5/13 – Schenker North AB, Schenker Privpak AB ja Schenker Privpak AS vs .EFTA järelevalveamet (EFTA järelevalveameti otsuse tühistamistaotlus – juurdepääs dokumentidele – vastuvõetavus – menetluse korraldusmeetmed – EFTA järelevalveameti 2012. aasta eeskirjad, mis käsitlevad juurdepääsu dokumentidele)

26.2.2015   
            
            
               ET
            
            
               Euroopa Liidu Teataja
            
            
               C 68/4
            
         OTSUS,
   7. juuli 2014,
   kohtuasjas E-5/13
   Schenker North AB, Schenker Privpak AB ja Schenker Privpak AS vs.EFTA järelevalveamet
   (EFTA järelevalveameti otsuse tühistamistaotlus – juurdepääs dokumentidele – vastuvõetavus – menetluse korraldusmeetmed – EFTA järelevalveameti 2012. aasta eeskirjad, mis käsitlevad juurdepääsu dokumentidele)
   (2015/C 68/04)
   Kohtuasjas E-5/13, Schenker North AB, Schenker Privpak AB ja Schenker Privpak AS vs. EFTA järelevalveamet on esitatud TAOTLUS tühistada EFTA järelevalveameti 25. jaanuari 2013. aasta ja 18. veebruari 2013. aasta otsused EFTA järelevalveameti kohtuasjas nr 73075, milles keeldutakse juurdepääsu andmisest dokumentidele toimikutes, mille põhjal tehti EFTA järelevalveameti otsus 321/10/COL (Norway Post – püsikliendi-/hinnaalandussüsteemid), vastavalt 5. septembril 2012 EFTA järelevalveameti otsusega nr 300/12/COL kehtestatud uutele eeskirjadele, mis käsitlevad juurdepääsu dokumentidele (avaldamata). Kohus koosseisus esimees ja ettekandev kohtunik Carl Baudenbacher ning kohtunikud Per Christiansen ja Páll Hreinsson tegi 7. juulil 2014 otsuse, mille resolutiivosa on järgmine:
   Kohus:
   
               1.
            
            
               tühistab EFTA järelevalveameti 25. jaanuari 2013. aasta otsuse kohtuasja nr 73075 (DB Schenker) selles osas, millega dokumentidele juurdepääsu käsitlevate 2012. aasta eeskirjade artikli 4 lõigete 4 ja 6 kohaselt keelatakse täielik või osaline juurdepääs dokumentidele, mis sisalduvad toimikutes, mille põhjal tehti EFTA järelevalveameti otsus 321/10/COL (Norway Post – püsikliendi-/hinnaalandussüsteemid) ning keelatakse juurdepääs EFTA järelevalveameti otsuse 321/10/COL täielikule versioonile;
            
         
               2.
            
            
               jätab taotluse ülejäänud osas rahuldamata;
            
         
               3.
            
            
               jätab poolte ja menetlusse astuja kohtukulud nende endi katta.